nahid-hub/BLUGE-bengali-wikipedia-section-title-prediction huggingface dataset:
পূর্বেই বলা হয়েছে, এই পরিবারের লিপিগুলি প্রাচীন ব্রাহ্মী লিপির বংশধর। মৌর্য সম্রাট অশোকের রাজত্বকালে (খ্রিস্টপূর্ব ৩ শতক) ব্রাহ্মী লিপির প্রকৃষ্ট ব্যবহার পরিলক্ষিত হয়, যা ঐ সময় রাজ্যের শাসন সংক্রান্ত নিয়ম-নির্দেশ লিপিবদ্ধ করতে ব্যবহৃত হত। অশোকের স্তম্ভ লেখমালাগুলিতে ব্রাহ্মী লিপির প্রকৃষ্ট নিদর্শন পাওয়া গিয়েছে। ব্রাহ্মীর সর্বাপেক্ষা নির্ভরযোগ্য উদাহরণটি হল খ্রিস্টপূর্ব ৪ শতকে লিখিত একটি স্তম্ভলিপি। উত্তর ভারতীয় ব্রাহ্মী থেকে গুপ্ত যুগে ‘গুপ্ত লিপি’র উদ্ভব হয়েছিল, যেটি মধ্যযুগে আরও নানা শাখায় বিভক্ত হয়ে ছড়িয়ে পড়ে, এদের মধ্যে উল্লেখযোগ্য হল – সিদ্ধং, শারদা ও নাগরী লিপি।

‘সিদ্ধং’ লিপি বৌদ্ধধর্মের বিকাশে গুরুত্বপূর্ণ ভূমিকা গ্রহণ করেছিল, প্রচুর বৌদ্ধ ‘সূত্র’ এর মাধ্যমেই লিখিত হয়। সিদ্ধং হস্তলিপি বর্তমানে  নিজস্ব অস্তিত্ব বজায় রেখেছে জাপানে। সম্ভবত বৌদ্ধধর্মের প্রচারকার্যের ফলেই জাপানের কানা বর্ণানুক্রম সৃষ্ট হয়েছে সিদ্ধং লিপি থেকেই।

দক্ষিণ ভারতীয় ব্রাহ্মীর মধ্যে প্রাচীন কন্নড়, পল্লব ও ভাট্টেলুত্তু লিপিই অধিক প্রসিদ্ধ। এই লিপিগুলি দক্ষিণ ও দক্ষিণতর এশিয়ায় নানা বিভাগে বিভক্ত হয়ে পড়ে।

ভাট্টিপ্রোলু খ্রিস্টপূর্ব ৩য় শতকে বৌদ্ধধর্মের প্রাণকেন্দ্রে পরিণত হয়, এবং এই স্থান থেকেই পূর্ব এশিয়ায় বৌদ্ধধর্ম প্রচারিত হয়। প্রসঙ্গত উল্লেখ্য, বর্তমানে তেলুগু লিপি এই ভাট্টিপ্রোলু বা কন্নড়-তেলুগু লিপি থেকেই উদ্ভূত হয়েছে।

প্রথমাবস্থায়, তামিল ব্রাহ্মী লিপিগুলি ধীরে ধীরে ঈষৎ পরিবর্তিত হতে থাকে, এই কারণেই বর্তমান তামিল লিপিটি অন্যান্য ভারতীয় লিপিগুলির থেকে ভিন্ন, এই লিপির বর্ণমালায় তুলনামূলকভাবে বর্ণসংখ্যা কম, এতে মহাপ্রাণ ও সঘোষ বর্ণগুলি পৃথকভাবে স্থান পায়নি।

সঠিক অনুচ্ছেদ শিরোনাম কোনটি?
titleA. তুলনা
titleB. ইতিহাস
titleC. ঐতিহাসিক
titleD. বৈশিষ্ট্য
উত্তর: titleB
বীরভূম জেলা অবস্থানগতভাবে অতীতের রাঢ় অঞ্চলগুলোর একটা অংশ। এই জেলার পশ্চিম অংশটা হল বাস্তবিকভাবে ছোটো নাগপুর মালভূমি অঞ্চলের একটা বর্ধিতাংশ। এই অঞ্চলের মাটি প্রধানত আলগা ধরনের লালাভ ল্যাটেরাইট প্রকৃতির, যে মাটির উর্বরা শক্তি কম। পূর্ব দিকে অজয়, বক্রেশ্বর, ময়ূরাক্ষি এবং ব্রাহ্মণী নদনদীগুলোর বন্যাপ্রবণ  বিস্তীর্ণ অববাহিকা আছে, যেখানকার মাটি নরম ও পাললিক। পুরো জেলার মাত্র ৩.৫ শতাংশ ভূমিতে বনাঞ্চল আছে। যদিও জেলার মধ্যে কয়লাক্ষেত্র দেখা যায় এবং ২,০১০ মেগাওয়াট বিদ্যুৎ উৎপাদনকারী বক্রেশ্বর তাপ বিদ্যুৎ কেন্দ্র আছে, তথাপি বীরভূম জেলার অর্থনৈতিক অবস্থা প্রধানত কৃষির ওপর নির্ভরশীল। ১৯৭৭ খ্রিষ্টাব্দের পর থেকে মূলত পশ্চিমবঙ্গে ব্যাপকভিত্তিক ভূমি সংস্কার চলতে থাকে। ভূমি সংস্কারের সময় জমির ঊর্ধ্বসীমার ওপরের বাড়তি জমি দখল করা হয়েছিল এবং সেই জমি চাষিদের মধ্যে বিতরণ করা হয়েছিল। বীরভূম জেলায় ২০১১ খ্রিষ্টাব্দ পর্যন্ত ১৯,৯৬৮ হেক্টর আবাদী কৃষি জমি ১৬১,৫১৫ জন সুবিধেভোগী চাষির মধ্যে বিতরণ করা হয়েছিল। যাই হোক, 'অপারেশন বর্গা' প্রকল্পে ৩৮ শতাংশের বেশি জমি গ্রাহকের অবস্থা ছিল প্রান্তিক অথবা ১ একরের কম জমিভোগী। বীরভূম জেলায় সকল কর্মীযূথের মধ্যে কৃষি শ্রমিকের অনুপাত হল ৪৫.৯ শতাংশ, যেটা পশ্চিমবঙ্গের সকল জেলার মধ্যে সর্বাধিক। বীরভূম হচ্ছে সংস্কৃতিতে উন্নত জেলা, যে জলার সঙ্গে জড়িয়ে আছে ঐতিহ্যপূর্ণ বৈশিষ্ট্য, যেমন জয়দেব কেন্দুলি এবং চণ্ডিদাস নানুর; এখানে ঘরের বিশ্বভারতী বিশ্ববিদ্যালয়, শান্তিনিকেতন; যার সঙ্গে দু-দুজন নোবেল বিজেতার অঙ্গাঙ্গী সম্পর্ক - রবীন্দ্রনাথ ঠাকুর এবং অমর্ত্য সেন। 

সঠিক অনুচ্ছেদ শিরোনাম কোনটি?
titleA. পর্যবেক্ষণ
titleB. স্বাস্থ্যরক্ষা
titleC. গ্রামীণ দারিদ্র্য
titleD. জনসংখ্যা
উত্তর: titleA
কে এম ওবায়দুর রহমান ১৯৫২ সালের ভাষা আন্দোলনের সক্রিয় কর্মী ছিলেন। ফরিদপুর সরকারি রাজেন্দ্র বিশ্ববিদ্যালয় কলেজের ভিপি নির্বাচিত হন তিনি। ঢাকা বিশ্ববিদ্যালয়ের ছাত্রাবস্থায় একবার ছাত্রলীগের সাধারণ সম্পাদক ও দুইবার সভাপতির দায়িত্ব পালন করেন। ১৯৬২-১৯৬৩ সালে ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) সাধারণ সম্পাদক নির্বাচিত হন। ১৯৬২ সালে তিনি আইয়ুব বিরোধী ছাত্র আন্দোলনে নেতৃত্ব দেন। ১৯৬৩ সালে তিনি পূর্ব পাকিস্তান ছাত্রলীগের সভাপতি নির্বাচিত হন। তিনি ১৯৬৬ সালে আওয়ামী লীগের ছয় দফা আন্দোলন সমর্থন করেন এবং ঊনসত্তরের গণঅভ্যুত্থানে অংশ নেন। তিনি ১৯৬৪ সালে বাংলাদেশ আওয়ামী লীগে যোগ দেন এবং ১৯৬৬-১৯৭১ সালে সমাজকল্যাণ সম্পাদক হিসাবে দায়িত্ব পালন করেন। ১৯৭০ সালের নির্বাচনে পাকিস্তান জাতীয় পরিষদের সদস্য নির্বাচিত হন। অসহযোগ আন্দোলন এবং মুক্তিযুদ্ধে তিনি উল্লেখযোগ্য ভূমিকা রাখেন। ফরিদপুর জেলা সমন্বয় ও প্রতিরোধ কমিটির আহবায়ক হিসেবে তিনি অসহযোগ আন্দোলনে ফরিদপুরে যুব সমাজকে সংগঠিত করেন। বাংলাদেশের মুক্তিযুদ্ধ শুরুর পরে তিনি ভারতে চলে যান এবং মুক্তিযুদ্ধের সময় তিনি ভারতের পুরুলিয়া মুক্তিযোদ্ধা প্রশিক্ষণ ক্যাম্পে পলিটিক্যাল মোটিভেটর এবং পরে কলকাতায় আওয়ামী লীগের অস্থায়ী কার্যালয় পরিচালনার দায়িত্বপ্রাপ্ত হন। তখন তিনি আওয়ামী লীগের ভারপ্রাপ্ত সাধারণ সম্পাদক ছিলেন। 

তিনি ১৯৭৩ সালে স্বাধীন বাংলাদেশের প্রথম নির্বাচনে সংসদ সদস্য নির্বাচিত হন। ১৯৭৩-১৯৭৫ সালে বাংলাদেশ সরকারের ডাক ও তার প্রতিমন্ত্রী ছিলেন। শেখ মুজিবুর রহমান হত্যার পর তিনি খোন্দকার মোশতাক আহমেদের সরকারে যোগ দেন। ১৯৭৫ সালের জেল হত্যা মামলায় অভিযুক্ত ছিলেন তিনি। ২০০৪ সালে জেল হত্যা মামলায় তিনি খালাস পেয়েছিলেন।

১৯৭৮ সালে তিনি বাংলাদেশ জাতীয়তাবাদী দলে (বিএনপি) যোগ দেন এবং ১৯৭৯ সালে জাতীয় সংসদ সদস্য নির্বাচিত হন। এ সময় তিনি প্রথমে মৎস্য ও পশুপালন এবং পরে বিমান ও পর্যটন মন্ত্রীর দায়িত্ব পালন করেন। ১৯৮৬-১৯৮৮ সালে তিনি বিএনপি’র মহাসচিব ছিলেন। এর পর এরশাদের সামরিক সরকারের চাপে নির্বাচনী প্রতীক হিসাবে চাকা নিয়ে জনতা দল গঠন করেছিলেন। এই দল থেকে সর্বশেষ ১৯৯১ সালের নির্বাচনে অংশগ্রহণ করে পরাজিত হয়েছিলেন। খালেদা সরকার ক্ষমতায় আসার পর আবারো যোগ দেন বাংলাদেশ জাতীয়তাবাদী দলে।

জুন ১৯৯৬ ও ২০০১ সালের নির্বাচনে বিএনপি থেকে ফরিদপুর-২ আসনে তিনি সংসদ সদস্য নির্বাচিত হন। আমৃত্যু বিএনপি’র স্থায়ী কমিটির সদস্য ছিলেন। তিনি ১৯৬৪ থেকে ২০০১ সাল পর্যন্ত বিভিন্ন সময়ে দশ বছরের অধিককাল কারান্তরীণ ছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. মৃত্যু
titleC. রাজনৈতিক ও কর্মজীবন
titleD. জন্ম ও প্রাথমিক জীবন
উত্তর: titleC
1941 সালে তিনি রাজ্যের কেন্দ্রীয় ব্যাংক হিসেবে নিজের ব্যাংক, "হায়দ্রাবাদ স্টেট ব্যাংক" (পরে 2017 সালে ভারতের স্টেট ব্যাংকের সাথে মিলিত) তৈরি করেন।
এটি হায়দ্রাবাদ স্টেট ব্যাংক অ্যাক্টের অধীনে 8 আগস্ট, 1941 সালে প্রতিষ্ঠিত হয়েছিল। ব্যাংকটি ওসমানিয়া মুদ্রায় হায়দ্রাবাদের মুদ্রা পরিচালিত করে। 

এটি ভারতের একমাত্র রাজ্য ছিল যার সাথে মুদ্রা ছিল (মুদ্রা) - হায়দ্রাবাদ রুপি। 

সঠিক অনুচ্ছেদ শিরোনাম কোনটি?
titleA. শিক্ষাক্ষেত্রে সংস্কার
titleB. রানী এলিজাবেথ উপহার
titleC. স্টেট ব্যাংক অফ হায়দ্রাবাদ প্রতিষ্ঠা
titleD. উসমানিয়া বিশ্ববিদ্যালয়
উত্তর: titleC
শুষ্ক এবং/অথবা তাজা উপাদান হিসেবে লেবু, কমলা ইত্যাদিকে পানির সাথে মিশিয়ে কোমল পানীয় তৈরী করা হয়। কল-কারখানার পাশাপাশি বাড়ীতেও কোমল পানীয় তৈরী করা সম্ভবপর। বাড়ীতে পানির সাথে চিনিমিশ্রিত ঘন দ্রবণ বা সিরাপ অথবা শুকনো উপাদান হিমায়িত পানি কিংবা বরফমিশ্রিত পানিতে মেশানোর মাধ্যমে কোমল পানীয় তৈরী করা যায়। সোডা-ক্লাবে বাণিজ্যিকভাবে সিরাপ বিক্রয় করা হয়। জিঞ্জার এলে এবং রুট বিয়ারজাতীয় পানীয়গুলো হিমায়িত পানিতে মিশিয়ে ফেনার মতো করা হয়।

সঠিক অনুচ্ছেদ শিরোনাম কোনটি?
titleA. উৎপাদন প্রণালী
titleB. স্বাস্থ্যে প্রভাব
titleC. উৎপাদনকারী প্রতিষ্ঠান
titleD. ভারতে বিতর্ক
উত্তর: titleA
বোসন তারা হলো এক প্রকার কাল্পনিক জ্যোতির্বিজ্ঞানীয় বস্তু যা বোসন নামক কণা দ্বারা গঠিত (গতানুগতিক তারাগুলির বেশিরভাগই প্রোটন দ্বারা গঠিত যা একটি ফার্মিয়ন। তবে, হিলিয়াম-৪ নিউক্লিয়াস দ্বারাও গঠিত যা আসলে বোসন)। এই ধরনের তারার অস্তিত্বের জন্য, স্ব-বিতাড়ক মিথস্ক্রিয়া সম্পন্ন একটি স্থিতিশীল বোসন থাকতে হবে; সম্ভাব্য অভ্যর্থীদের একটি কণা হলো কাল্পনিক "অ্যাক্সিয়োন" (যা এখনও সনাক্ত না হওয়া "অ-বেরিয়োনিক তমোপদার্থ" এর অভ্যর্থী কণা, যা মহাবিশ্বের প্রায় ২৫% ভর গঠন করে বলে মনে করা হয়)। ধারণা করা হয় যে সাধারণ তারার (যা মহাকর্ষীয় চাপ এবং পারমাণবিক সংশ্লেষণের কারণে বিকিরীত হয়) মতো না হয়ে বোসন তারাগুলি আলোকভেদ্য এবং অদৃশ্য হবে। সন্নিবিষ্ট বোসন তারাগুলির অপার অভিকর্ষ এর চারপাশের আলোকে বাঁকিয়ে দিয়ে একটি ফাঁকা অঞ্চল তৈরি করবে যা একটি কৃষ্ণগহব্বরের ঘটনা দিগন্তের প্রতিচ্ছায়ার অনুরূপ। কৃষ্ণগহব্বরের মতো, বোসন তারাও তার চারপাশ থেকে সাধারণ পদার্থগুলি শোষণ করে তবে, স্বচ্ছতার অর্থ হলো শোষিত পদার্থগুলি (যা সম্ভবত গরম হবে এবং বিকিরীত হবে) এর কেন্দ্রস্থলে দৃশ্যমান হবে। ইহা আরও জানায় যে ঘূর্ণয়মান বোসন তারাগুলি ডোনাট-আকৃতির হবে কারণ কেন্দ্রাতিক বল বোসোনিক পদার্থকে এই রূপ দেবে।

২০১৮ সাল পর্যন্ত, এরকম তারার উপস্থিতির কোনও উল্লেখযোগ্য প্রমাণ নেই। তবে, একজোড়া সহ-প্রদক্ষিণরত বোসন তারার মহাকর্ষীয় বিকিরণের মাধ্যমে এদের সনাক্ত করা যেতে পারে।

মহাবিস্ফোরণের প্রাথমিক পর্যায়ে বোসন তারাগুলি মহাকর্ষীয় পতনের মাধ্যমে গঠিত হতে পারে। কমপক্ষে তত্ত্বানুসারে, ছায়াপথের কেন্দ্রে একটি অতিবৃহৎ বোসন তারা থাকতে পারে যার মাধ্যমে সক্রিয় ছায়াপথের কেন্দ্রের পর্যবেক্ষণকৃত অনেক বৈশিষ্ট্যের ব্যাখ্যা পাওয়া যায়।

বোসন তারাগুলিকেও তমোপদার্থের অভ্যর্থী হিসাবে প্রস্তাব করা হয়েছে এবং এটি অনুমান করা হয় যে বেশিরভাগ ছায়াপথকে ঘিরে তমোপদার্থ বলয়গুলি অতিবৃহৎ "বোসন তারা" হিসাবে বিবেচিত হতে পারে।

সন্নিবিষ্ট বোসন তারা এবং বোসন শেলগুলি প্রায়শই বৃহৎ (বা ভরবিহীন) জটিল স্কেলার ক্ষেত্র, ইউ(১) গেজ ক্ষেত্র এবং অভিকর্ষের সাথে শঙ্কুগত সম্ভাবনা ঘটিত বিষয়ে অধ্যয়ন করা হয়। তত্ত্বানুসারে একটি ধনাত্মকত্ত্বক ঋনাত্বক মহাজাগতিক ধ্রুবকের উপস্থিতি ডি-সিটার স্পেস এবং অ্যান্টি-ডি সিটার স্পেসে এই বস্তুগুলির অধ্যয়ন সহজতর করে।

ব্রেটেন, মহাপাত্র এবং জাং তত্ত্বটি দেন যে নতুন ধরনের ঘন অ্যাক্সিয়োন তারার উপস্থিতি থাকতে পারে যেখানে বোস-আইনস্টাইন কনডেনসেটের অ্যাক্সিয়োন গড় ক্ষেত্র চাপ দ্বারা মাধ্যাকর্ষণ ভারসাম্যপূর্ণ হয়। ঘন অ্যাক্সিয়োন নক্ষত্রের উপস্থিতির সম্ভাবনাটিকে কিছু অন্য কাজের দ্বারা চ্যালেঞ্জ জানানো হয়েছে যেগুলো এই দাবির সমর্থন করে না।

সঠিক অনুচ্ছেদ শিরোনাম কোনটি?
titleA. আরো দেখুন
titleB. প্রিয়ন তারা
titleC. কোয়ার্ক তারা ও অদ্ভুত তারা
titleD. বোসন তারা
উত্তর: titleD
১৯৯২ থেকে ২০০৩ সাল পর্যন্ত বিদ্যমান যুগোশ্লাভিয়ার ফেডারেল এসেম্বলি দ্বি-কক্ষ বিশিষ্ট আইনসভা ছিল। নিম্নকক্ষের নাম ছিল কাউন্সিল অভ সিটিজেনস এবং উচ্চকক্ষের নাম ছিল কাউন্সিল অভ রিপাবলিক। যুগশ্লাভিয়ার নেতৃত্ব কখনোই স্থিতবস্থায় ছিল না কেননা, চারবছরের বেশি কোন রাষ্ট্রপতি স্ব-পদে বহাল থাকতে পারেননি। ১৯৯২-১৯৯৩ সাল পর্যন্ত রাষ্ট্রপতি ছিলেন ডোবরিকা কোসিক, যিনি পূর্বতন যুগোশ্লাভিয়ার বিচ্ছিন্নতাবাদী নেতা ছিলেন। ১৯৯৩ সালে তিনি তার বিরোধী দলের নেতা স্লোবোদান মিলোসেভিচ দ্বারা ক্ষমতাচ্যুত হন। কোসিকের বদলে ক্ষমতায় আসেন জোরান লিলিচ যিনি ১৯৯৭ সাল পর্যন্ত ক্ষমতায় থাকেন। এরপর মিলোসেভিচ ক্ষমতায় বসেন। ২০০০ সালের রাষ্ট্রপতি নির্বাচনে ব্যাপক ভোট কারচুপির অভিযোগ ওঠে, যার প্রতিবাদে যুগোস্লাভিয়ার জনগণ রাস্তায় নেমে আসে ও মিলোসেভিচকে ক্ষমতা ছাড়তে বাধ্য করে। তারপরে ক্ষমতায় বসেন ভজিস্লাভ কজতুনিকা, যিনি সার্বিয়া ও মন্টিনিগ্রোর নতুন সংবিধান প্রণয়ন পর্যন্ত ক্ষমতায় থাকেন।

ফেডারেশন নতুন সংবিধানের মাধ্যমে একটি স্টেট ইউনিয়ন রাষ্ট্রে পরিণত হওয়ায় দ্বি-কক্ষ বিশিষ্ট আইনসভা বিলুপ্ত হয়ে যায়। অ্যাসেম্বলি অভ দ্যা স্টেট ইউনিয়ন নামে এককক্ষ বিশিষ্ট এই আইনসভার ৯১ জন সদস্য ছিল সার্বিয়ান আর ৩৫ জন ছিল মন্টিনিগ্রোর। পরবর্তীতে এই আইনসভা থেকে ভেতোজার মারোভিচ একইসাথে প্রধানমন্ত্রী ও রাষ্ট্রপতি নির্বাচিত হন। ২০০৬ সালে সার্বিয়া ও মন্টিনিগ্রোর আলাদা হয়ে যাবার আগ পর্যন্ত তিনি স্টেট ইউনিয়নের প্রথম ও শেষ রাষ্ট্রপতি ছিলেন।

সঠিক অনুচ্ছেদ শিরোনাম কোনটি?
titleA. মন্টিনিগ্রো
titleB. ইতিহাস
titleC. রাজনীতি
titleD. লোকবৈচিত্র্য
উত্তর: titleC
উসমান ইবনে আফফান সাহাবাকে কুরআন সংগ্রহ করার জন্য বলেছিলেন যাতে তারা এটিকে একটি সরকারী গ্রন্থ হিসেবে সংকলন করতে পারে। তখন পর্যন্ত, কুরআন সাহাবাগণ মুখস্থ করে রাখতেন এবং বিভিন্ন উপকরণে লেখা ছিল। হাফসার কাছে একটি সম্পূর্ণ অনুলিপি পাওয়া গেল যা প্রথম খলিফা আবু বকর খিলাফত চলাকালীন প্রস্তুত করা হয়েছিল। 

ইতকানে আল-সুয়ুতি নবী মুহাম্মাদের ওহী লেখার জন্য প্রয়োজনীয় সাক্ষীর সংখ্যা নিয়ে আলোচনা করেছিলেন। 

সঠিক অনুচ্ছেদ শিরোনাম কোনটি?
titleA. ৬৪৪-৬৫৬: উসমানের যুগ
titleB. ৬১০-৬৩২: মুহাম্মদের যুগ
titleC. ৬৩২-৬৩৪: আবু বকর এর যুগ
titleD. জীবনী
উত্তর: titleA
শিলচর আসামের দক্ষিণ সীমায় অবস্থিত। বরাক নদীর তীরে অবস্থিত এই শহর চা, চাল এবং আরো নানারকম কৃষিজাত দ্রব্যের জন্য বিখ্যাত। পাঁচগ্রাম কাগজ কল, সিমেন্ট কারখানা এবং চা-পাতা উৎপাদন এখানকার প্রধান শিল্প।শিলচর আসামের দ্বিতীয় বৃহত্তম নগর। শিলচর ভারতের অন্যান্য জায়গার সঙ্গে রেল, সড়ক এবং আকাশপথের মাধ্যমে যুক্ত। শিলচর শিলচর গড়পড়তা ভাবে সমুদ্রপৃষ্ঠ থেকে ২২ মিটার (৭২ ফুট) উঁচুতে। 
সঠিক অনুচ্ছেদ শিরোনাম কোনটি?
titleA. ধর্ম
titleB. ইতিহাস
titleC. পরিবহন
titleD. ভৌগোলিক অবস্থান
উত্তর: titleD
জাতীয় পতাকার ব্যবহার ও প্রদর্শনী সংক্রান্ত একাধিক প্রথা অনুসরণ হয়। মুক্ত আকাশের তলায় সূর্যোদয়ের সময় পতাকা উত্তোলিত হয় এবং সূর্যাস্তের সময় নামিয়ে দেওয়া হয়। বিশেষ বিশেষ ক্ষেত্রে সরকারী ভবনে রাতেও জাতীয় পতাকা উত্তোলনের রীতি আছে।

জাতীয় পতাকা কখনও উল্টো অবস্থায় বর্ণনা করা, প্রদর্শিত করা, বা উত্তোলন করা অনুচিত। প্রথা অনুসারে পতাকাটি ৯০ ডিগ্রীর বেশি আবর্তিত করা যায় না। যেকোনো ব্যক্তি পতাকাকেে ওপর থেকে নিচ পর্যন্ত এবং বাঁদিক থেকে ডানদিকে বইয়ের পাতা পড়ার মত "পড়তে" পারে এবং আবর্তিত হওয়ার পর যেন এই বৈশিষ্ট্যের ব্যতিক্রম না হয়। ফাটা-ছেঁড়া বা অপরিষ্কার অবস্থায় পতাকার প্রদর্শনী অপমানজনক। পতাকাদণ্ড বা উত্তোলন দড়ির ক্ষেত্রেও একই নিয়ম প্রযোজ্য; এগুলি যথাযথভাবে ব্যবহার করতে হয়।

সঠিক অনুচ্ছেদ শিরোনাম কোনটি?
titleA. পতাকার সম্মান
titleB. দেওয়াল প্রদর্শনী
titleC. অন্যান্য জাতীয় পতাকার সঙ্গে
titleD. পতাকা ব্যবহার
উত্তর: titleD
তিহাসিকভাবে, শহরটিতে সাতটি পৃথক ঝুলন্ত লাইন ছিল, তবে সোভিয়েত ইউনিয়নের পতনের পরে এগুলি সমস্ত বন্ধ হয়ে যায়।

২০১২ সাল থেকে তিবিলিসির একটি আধুনিক, উচ্চ-ক্ষমতার রয়েছে যা রাইক পার্ক এবং মধ্যে চলাচল করে; প্রতিটি গন্ডোলা সর্বোচ্চ ৮ জন পর্যন্ত বহন করতে পারে। পদ্ধতিটি ইতালীয় নির্মাতা দ্বারা নির্মিত হয়েছিল।

২০১৬ সালের অক্টোবরের ১২ তারিখ থেকে, টার্টল লেকের ঝুলন্ত ট্রাম লাইন (মূলত ১৯৬৫ সালে খোলা) সাত বছর অকার্যকর থাকার পরে আবার খোলা হয়েছিল। এটিতে বড় ধরনের পুনঃর্গঠন করা হয়েছিল তবে গন্ডোলাস এবং স্টেশনগুলির পুরানো নকশাতেই রাখা হয়। এই ট্রাম লাইনটি ভেক পার্কটিকে টার্টল লেকের সাথে সংযুক্ত করে।

২০১৬ সালের অক্টোবর থেকে, সাবুর্তালো জেলা স্টেট ইউনিভার্সিটি (মগলিভি) এবং ইউনিভার্সিটি ক্যাম্পাস (বাগেবি) এর মধ্যে আরেকটি সোভিয়েত-যুগীয় ঝুলন্ত ট্রাম লাইন (মূলত ১৯৮৮ সালে খোলা হয়েছিল) পরিত্যাগের ১৩ বছর পরে পুনঃর্গঠন করা হচ্ছে এবং ২০১৮ সালের এপ্রিলে খোলার কথা ছিল। লোভিসোলো দ্বারা উত্পাদিত এবং সেরেটি ও তানফানি দ্বারা সরবরাহ করা আসল ইতালিয়ান-উত্পাদিত কেবিনগুলি স্টেশনের পাশাপাশি রাখা হচ্ছে, যার প্রতিটির যাত্রী ধারণ ক্ষমতা ৪০ জন।

সোভিয়েত কর্তৃপক্ষের হাতে অব্যবস্থাপনার কারণে, [তথ্যসূত্রটি] মূল ঝুলন্ত চলা চলকারী ট্রামগুলির মধ্যে একটির মধ্যে বিরাট ত্রুটি দেখা দিয়েছিল, যার ফলে ঘটে এবং তখন থেকেই এটি বন্ধ রয়েছে। ২০১৭ সালের অক্টোবর থেকে, পুরাতন ঝুলন্ত ট্রামটি উল্লেখযোগ্য নিচের স্টেশনটি রেখে নতুন গন্ডোলাস, মাস্টস, আপার স্টেশন এবং অন্যান্য অবকাঠামোগত পরিকল্পনা নিয়ে পুনর্গঠনের কাজ চলছে। প্রকল্পটি দ্বারা পরিচালিত হয়।

সঠিক অনুচ্ছেদ শিরোনাম কোনটি?
titleA. খেলাধুলা
titleB. স্বল্পস্থায়ী স্বাধীনতা
titleC. ঝুলন্ত ট্রাম লাইন
titleD. রাশিয়ার নিয়ন্ত্রণ
উত্তর: titleC
যখন কোন অপরাধমূলক কর্মকান্ড হতে উপার্জিত অর্থ প্রথমবারের মত অর্থ ব্যাবস্থায় প্রবেশ করানো হয় তাকে সংযোজন বা প্লেসমেন্ট বলে। যেমন চুরি, ডাকাতি, চোরাচালান বা ঘুষের অর্থ যখন একটি ব্যাংক হিসাবে জমা করা হয় তখন তাকে সংযোজন বা প্লেসমেন্ট বলে। অবৈধ উপায়ে অর্জিত অর্থ দিয়ে জমি ক্রয়, বাড়ি বা গাড়ি ক্রয়, শেয়ার ক্রয় ইত্যাদির মাধ্যমেও প্রথমবারের মত অবৈধ অর্থ, অর্থ ব্যাবস্থায় প্রবেশ করানোর প্রক্রিয়াকে প্লেসমেন্ট বলে।

সঠিক অনুচ্ছেদ শিরোনাম কোনটি?
titleA. অর্থশোধনের উদ্দেশ্য
titleB. কালোটাকা বৈধকরণের সুযোগ
titleC. অর্থশোধন আইন
titleD. সংযোজন বা প্লেসমেন্ট
উত্তর: titleD
ভুট্টো ১৯৮২ সালের ২৯ মে মাসে জন্মগ্রহণ করেন। তার বাবা মুর্তজা ভুট্টো এবং তার মা ছিলেন আফগানি । তার মায়ের নাম ফৌজিয়া ফসিহুদিন ভুট্টো। তার মা ছিলেন কাবুলের আফগানিস্তানের প্রাক্তন বিদেশমন্ত্রীর কন্যা । মুহাম্মদ জিয়া-উল-হক সামরিক শাসনামলে তার বাবা নির্বাসনে ছিলেন। তার তিন বছর বয়সে তার বাবা-মায়ের বিবাহবিচ্ছেদ হয় এবং তার বাবা তাকে সঙ্গে নিয়ে দেশে থেকে বিদেশে চলে যান। সেখানে তিনি কার্যকরভাবে রাষ্ট্রহীন হয়ে বেড়ে ওঠেন। তার বাবা সিরিয়ায় নির্বাসনের সময় ১৯৮৯ সালে লেবাননের ব্যালে শিক্ষক ঝিনওয়া ভুট্টোর সাথে দেখা করেছিলেন এবং তারা বিবাহ করেছিলেন। 

তিনি ভুট্টো ঝিনওয়াকে তার আসল মা হিসাবে বিবেচনা করেন। তিনি জুলফিকার আলী ভুট্টোর নাতনী, বেনজির ভুট্টোর ভাতিজি এবং নূসরাত ভুট্টোর নাতনী যিনি একজন ইরানীয়-কুর্দী । 

১৯৯৬ সালে করাচিতে তার বাবার বোন বেনজির ভুট্টো প্রধানমন্ত্রী হয়েছিলেন। এই সময়ে তার বাবাকে পুলিশ হত্যা করেছিলেন। তাঁর আসল মা ফৌজিয়া ফ্যাসিহউদিন ভুট্টোর পিতামাতার হেফাজত অর্জনের চেষ্টা করেন তবে তার চেষ্টা ব্যর্থ হয়। তিনি তার সৎ মায়ের সাথে করাচির ওল্ড ক্লিফটনে থাকেন । তার সৎ ভাই জুলফিকার আলী ভুট্টো জুনিয়র সান ফ্রান্সিসকোতে অবস্থানরত একজন শিল্পী। 

সঠিক অনুচ্ছেদ শিরোনাম কোনটি?
titleA. পেশা
titleB. প্রকাশনা
titleC. পরিবার
titleD. রাজনীতি
উত্তর: titleC
২০১৫ সালের জন গননা অনুযায়ী ডা নাং শহরটির মোট জন সংখ্যা হল ১০,৪৬,৮৭৬ জন। ২০১১ সালের জন গননা অনুযায়ী শহরটির জন সংখ্যা ছিল ৯,৫১,৭০০ জন। এই শহরের জন সংখ্যা বৃদ্ধির হার ২.৫ শতাংশ থেকে ৩ শতাংশ।মোট জন সংখ্যার ৪৯ শতাংশ হল নারী ও ৫১ শতাং হল পুরুষ।এই শহরের জন সংখ্যা বৃদ্ধির হার জাতীয় বৃদ্ধির হার ১.৫ শতাংশ এর থেকে বেশি।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. ইতিহাস
titleC. অবস্থান
titleD. যোগাযোগ ব্যবস্থা
উত্তর: titleA
ইসলামী আইন অনুসারে, বিবাহ - বা আরও বিশেষত বিবাহের চুক্তিকে "নিকাহ" বলা হয়, একটি আরবি শব্দ যার মূল আক্ষরিক অর্থ ছিল "যৌন মিলন", তবে যা ইতিমধ্যে কুরআনে রয়েছে তা বিবাহের চুক্তি বোঝাতে ব্যবহৃত হয়। আধুনিক লিখিত আরবি'র ওয়েহর-কোয়ান ডিকশনারি-তে নিকাহকে "বিবাহ; বিবাহ চুক্তি) হিসাবে সংজ্ঞায়িত করা হয়েছে।

সঠিক অনুচ্ছেদ শিরোনাম কোনটি?
titleA. শব্দগত উৎপত্তি
titleB. বিবাহ-বিচ্ছেদ
titleC. বিশ্লেষণ ও আলেমগণের সিদ্ধান্ত
titleD. উত্তরাধিকার সূত্রে বিবাহ
উত্তর: titleA
১৯৭৭-৭৮ মৌসুমের গ্রীষ্মে প্রথম দুই খেলায় ৩২.৬৩ গড়ে আট উইকেট পান। ফলশ্রুতিতে, অস্ট্রেলিয়ায় সফররত ভারত দলের বিপক্ষে সিরিজের প্রথম টেস্টে তাকে নেয়া হয়। ক্লার্ক, জেফ থমসন, অ্যালান হার্স্ট ও টনি মানকে ঘিরে অস্ট্রেলিয়ার বোলিং বিভাগ গড়ে উঠে। চমৎকার খেলেন তিনি। প্রথম ইনিংসে সুনীল গাভাস্কার ও মহিন্দর অমরনাথের উইকেটসহ ৪/৪৬ এবং দ্বিতীয় ইনিংসে গাভাস্কার ও দিলীপ বেঙ্গসরকারসহ ৪/১০১ পান। দ্বিতীয় ইনিংসে ১২ রান করেন। তন্মধ্যে, জেফ থমসনের সাথে ৩১ রানের জুটি গড়েন। খেলায় অস্ট্রেলিয়া দল নাটকীয়ভাবে ১৬ রানের জয় তুলে নেয়।

সংবাদ প্রতিবেদনে ওয়েন ক্লার্কের বোলিং ভঙ্গীমা নিয়ে প্রশ্ন উত্থাপিত হয়। তবে, ভারতীয় অধিনায়ক বিষেন বেদী মন্তব্য করেন যে, আমরা এ বিষয়ে জানি না। আমাদের কোন কর্মকর্তা কিংবা কোন খেলোয়াড়ের কাছে ক্লার্কের বল করার ধরন নিয়ে আপত্তি নেই। গণমাধ্যমে কিভাবে তা এসেছে তা জানা নেই। দ্বিতীয় টেস্টে তেমন ভালো করেননি। ২/৯৫ ও ২/৮৩ করেন। উভয় ইনিংসেই সুনীল গাভাস্কার তার শিকারে পরিণত হন। ব্যাট হাতে নিয়ে ১৫ ও অপরাজিত ৫ রান করেন। তন্মধ্যে, থমসনের সাথে ১২ রানের জুটি গড়ে দলকে দুই উইকেটে জয় এনে দেন। পরবর্তী দুই টেস্টেও তার খেলা নিশ্চিত করা হয়।

তৃতীয় টেস্টে ৪/৭৩ ও ৪/৯৬ বোলিং পরিসংখ্যান গড়লেও অস্ট্রেলিয়ার ব্যাটিংয়ের মান সুবিধেজনক ছিল না। তাসত্ত্বেও দ্বিতীয় ইনিংসে ৩৩ রান করে দলের দ্বিতীয় সর্বোচ্চ রান সংগ্রাহক হন। খেলায় সফরকারী ভারত দল ২২২ রানে বিজয়ী হয়েছিল। চতুর্থ টেস্টে ২/৬৬ পান। খেলায় সফরকারী দল ইনিংস ও ২ রানে বিজয়ী হয়। পিঠের সমস্যায় আক্রান্ত হওয়ায় শিল্ডের খেলায় অনুপস্থিত ছিলেন। আরোগ্য লাভের পর জিলেট খেলায় এনএসডব্লিউ’র বিপক্ষে মুখোমুখি হন। ৭/২ ওভারে ৪/২০ নিয়ে ম্যান অব দ্য ম্যাচের পুরস্কার লাভ করেন। পঞ্চম টেস্টে জয় পায় অস্ট্রেলিয়া দল। ভারতের প্রথম ইনিংসের শুরুতে থমসন ধ্বস নামান। এরপর ক্লার্ক ৪/৬২ ও ২/৭৯ পান।

এ সিরিজে ওয়েন ক্লার্ক ২৮ উইকেট পান। কোন ইনিংসে পাঁচ-উইকেট ব্যতিরেকে সর্বোচ্চ উইকেট লাভের রেকর্ড গড়েন। পরবর্তীতে, ২০১৯ সালের অ্যাশেজ সিরিজে প্যাট কামিন্স রেকর্ডটি নিজের করে নেন। উইজডেন ক্রিকেটার্স অ্যালমেনাকে মন্তব্য করা হয় যে, ক্লার্ক চমৎকারভাবে নিখুঁত নিশানা বরাবর বোলিং করেন। নতুন বল নিয়ে ইনিংসে ভাঙন ধরান। অস্ট্রেলীয়দের কাছে ভয়ঙ্কর হওয়া গাভাস্কারের বিপক্ষে তার রেকর্ড উল্লেখ করার মতো। সুন্দর ক্রীড়াশৈলী প্রদর্শনের স্বীকৃতিস্বরূপ ১৯৭৮ সালে ওয়েস্ট ইন্ডিজ গমনের জন্যে তাকে মনোনীত করা হয়।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. ভারতের মুখোমুখি
titleD. আন্তর্জাতিক ক্রিকেট
উত্তর: titleC
অসীম রায়ের রচনা মননশীল পাঠকদের কাছে অত্যন্ত সমাদরপ্রাপ্ত ও অগ্রগণ্য। তার উপন্যাস ও ছোটগল্প ছাড়াও রিপোর্টাজগুলি উন্নতমানের সাহিত্য হিসেবে বিবেচিত পাঠকমহলে। তার প্রথম উপন্যাস 'আগামী (মাঝি)' প্রকাশিত হয় ১৯৫১ খ্রীষ্টাব্দে (১৩৫৮ বঙ্গাব্দের ১৫ কার্তিক)। অন্যান্য উপন্যাসগুলির মধ্যে 'একালের কথা (অক্টোবর ১৯৫৭)', 'দেশদ্রোহী (চৈত্র ১৩৬৮)' এবং 'আবহমানকাল (অক্টোবর ১৯৭৭)' পাঠকমহলে সাড়া ফেলে। গল্পগুলোর মধ্যে 'অনি(১৯৫২)', না (১৯৫২),ধোয়া-ধুলো-নক্ষত্র (১৯৫৬), সলবেলো বাড়ীওয়ালা বাংলাদেশ (১৯৫৮), । নকশাল বিদ্রোহ ও ভারতের কমিউনিস্ট পার্টিগুলির আভ্যন্তরীণ ভাঙ্গন বিষয়ে তার গল্প 'অসংলগ্ন কাব্য (১৯৭৩)' এক মর্মস্পর্শী আখ্যান পেশ করে সেই সময়ের দলিল হিসেবে।
সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. সাংবাদিকতা
titleC. তথ্যসূত্র
titleD. সাহিত্য
উত্তর: titleD
জাতীয়তাবাদী ছাত্রদলের গ্রুমিং গ্রাউন্ডে মূলত ৩টি ছাত্র সংগঠন। ন্যাপ (ভাসানী) ছাত্রসংগঠন জাতীয় ছাত্রদল, ইউনাইটেড পিপলস পার্টি (ইউপিপি) ছাত্রসংগঠন বিপ্লবী ছাত্র ইউনিয়ন ও জাতীয়তাবাদী গণতান্ত্রিক দল (জাগদল) ছাত্রসংগঠন জাগ ছাত্রদল। জিয়াউর রহমান ও তার ছাত্র-বিষয়ক উপদেষ্টা মুস্তাফিজুর রহমানের ঐকান্তিক প্রচেষ্টায় এই তিন ছাত্র সংগঠনের রসায়নে গঠিত হয় জাতীয়তাবাদী ছাত্রদল।
প্রয়াত প্রেসিডেন্ট জিয়াউর রহমান মজলুম জননেতা মওলানা ভাসানীর একান্ত ভক্ত ছিলেন। জিয়াউর রহমান জাতীয়তাবাদী ফ্রন্ট তৈরির পূর্ব-মুহূর্তে টাঙ্গাইলের সন্তোষে মওলানার দোয়া নিতে যান। জিয়াউর রহমানকে তার দলের প্রতীক ‘ধানের শীষ’ ও ছাত্র সংগঠন জাতীয় ছাত্রদল উপহার দেন।

ছাত্রদলের প্রথম সভাপতি এনামুল করিম শহীদ ও পরবর্তী আহ্বায়ক ও সভাপতি ছিলেন গোলাম সারোয়ার মিলন। এরা দুইজনই ভাসানী ন্যাপের ছাত্র সংগঠন জাতীয় ছাত্রদল থেকে এসেছিলেন।

সঠিক অনুচ্ছেদ শিরোনাম কোনটি?
titleA. রাজু হত্যাকাণ্ড
titleB. ইতিহাস
titleC. সনি হত্যাকাণ্ড
titleD. বিবরণ
উত্তর: titleD
জোন-২-এ অবস্থিত রাজশাহী জেলা, ভূতাত্ত্বিকভাবে সক্রীয় ভূমিকম্প এলাকায় অবস্থিত এবং তাই ১৮৯৭ খ্রিষ্টাব্দের ভূমিকম্পে ব্যাপকভাবে ক্ষতিগ্রস্থ হয়। সক্রীয় ভূমিকম্প এলাকায় থাকার কারণে এই অঞ্চলও যেকোনো সময় মারাত্মক ভূমিকম্পের আঘাতে ক্ষত-বিক্ষত হতে পারে।

জোন-২-তে থাকা রাজধানী শহর ঢাকায় সে হিসেবে ৮ মাত্রার ভূমিকম্প হবার মতো ভূতাত্ত্বিক ফাটল রেখা বা ফল্টলাইন নেই। তবে ঢাকা থেকে ৬০ কিলোমিটার দূরে মধুপুর অঞ্চলে ৭ থেকে ৭.৫ মাত্রার ভূমিকম্প হবার মতো ভূতাত্ত্বিক ফাটল রেখা রয়েছে। সরকারি তথ্যসূত্রমতে, ঢাকায় রাতের বেলায় ৭ থেকে ৭.৫ মাত্রার ভূমিকম্প হলে ৯০,০০০ লোক হতাহত হবে। দিনের বেলায় হলে হতাহতের সংখ্যা হবে ৭০,০০০। ঢাকা সিটি কর্পোরেশন অঞ্চলের ৩,২৬,০০০ ভবনের উপর পরিচালিত সমীক্ষা থেকে দেখা গেছে, এমন তীব্রতার ভূমিকম্পে প্রায় ৭২,০০০ ভবন সম্পূর্ণ ধ্বংস হয়ে যাবে, আরও ৮৫,০০০ ভবন মাঝারি ধরনের ক্ষতিগ্রস্ত হবে। শুধু দালান ভাঙার কারণে ক্ষয়ক্ষতি হবে ৬ বিলিয়ন মার্কিন ডলারের সমতুল্য সম্পদ। এমনকি ১৯৯৯ খ্রিষ্টাব্দে জাতিসংঘ পরিচালিত "রিস্ক অ্যাসেসমেন্ট টুলস ফর ডায়াগনসিস অফ আরবান এরিয়াস এগেইন্সট সাইসমিক ডিযাসটার" (রেডিয়াস) জরিপে ভূতাত্ত্বিক ঝুঁকিপূর্ণ বিশ্বের ২০টি শহরের মধ্যে ঢাকাও অন্যতম।

এছাড়াও জাপানের "টোকিও ইনস্টিটিউট অফ টেকনোলজি" (টিআইটি)-র সহায়তায় ঢাকা বিশ্ববিদ্যালয়ের ভূতত্ত্ব বিভাগ কর্তৃক পরিচালিত এক সাম্প্রতিক (২০১০) গবেষণায় দেখা গেছে ঢাকার ভূমিতে বিভিন্ন প্রকারের মাটি (লাল মাটি, নরম মাটি ইত্যাদি) রয়েছে। ঢাকার সম্প্রসারিত অংশে জলাশয় ভরাট করে গড়ে তোলা আবাসন এলাকা রয়েছে। ভূমিকম্পের সময় নরম মাটি ও ভরাট করা এলাকার মাটি ভূমিকম্পের কম্পন তরঙ্গকে বাড়িয়ে দেয়, ফলে ভূমিকম্পের তীব্রতা বাড়ে। মাটির বৈশিষ্ট্যের সাথে যোগ হয় ভবনের বা স্থাপনার কাঠামো। এই দুইয়ের সম্মিলনে ভূমিকম্পের তীব্রতা ও ক্ষয়ক্ষতির সম্ভাব্যতা বাড়ে-কমে। গবেষকরা তাই ঢাকার বর্ধিতাংশের আলগা মাটিসমৃদ্ধ জনবসতিকে যথেষ্ট ঝুঁকিপূর্ণ মনে করছেন।

সঠিক অনুচ্ছেদ শিরোনাম কোনটি?
titleA. বিভিন্ন দেশে ভূমিকম্প
titleB. ভূপাত
titleC. জোন-২
titleD. ভূমিকম্পের কারণ
উত্তর: titleC
২০০৬ সালের বিধানসভা নির্বাচনে, সিপিআই (এম) এর স্বপন সামন্ত রায়না কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের নিত্যানন্দ তাহকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শ্যামাপ্রসাদ পাল ২০০১ সালে তৃণমূল কংগ্রেসের অরূপ কুমার দাসকে এবং ১৯৯৬ সালে কংগ্রেসের অরবিন্দ ভট্টাচার্যকে পরাজিত করেন। সিপিআই (এম) এর ধীরেন্দ্রনাথ চট্টোপাধ্যায় ১৯৯১ সালে কংগ্রেসের সুনীল দাসকে, ১৯৮৭ সালে কংগ্রেসের উদয় শঙ্কর সাইনকে এবং ১৯৮২ সালে কংগ্রেসের সুকুমার চট্টোপাধ্যায়কে পরাজিত করেন। ১৯৭৭ সালে সিপিআই (এম) এর রাম নারায়ণ গোস্বামী কংগ্রেসের অজিত কৃষ্ণ ভট্টাচার্যকে পরাজিত করেন।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ১৯৫১-১৯৭২
titleC. ১৯৭৭-২০০৬
titleD. এলাকা
উত্তর: titleC
শ্রীমন্ত শংকরদেব ১৬শ শতকে মহাপুরুষীয়া ধর্ম স্থাপন করে ধর্ম-বর্ণ নির্বিশেষে সকলকে যুক্ত করেন। সাধারণ লোকের জন্য এই ধর্ম‌ সামাজিক এবং অর্থনৈতিক উন্নতির সুযোগ দেয়; অন্যদিকে পাইক প্রথার থেকে সরে আসতে সত্রগুলি নিরাপদ স্থানস্বরূপ হয়ে ওঠে।

আহোম রাজা এর প্রতিকার চান। শাস্তি থেকে মুক্তি পেতে স্বর্গদেও চুক্লেংমুঙের সময়ে শংকরদেব নিজেই কোচরাজ্যে পালিয়ে যান। পরের রাজা প্রতাপ সিংহ কলাবাড়ি এবং কুরুয়াবাহী সত্র ধ্বংস করেন। জয়ধ্বজ সিংহ‌ এই নীতির পরিবর্তন করেন এবং চুলিক্‌ফা ডেকা রাজা পর্যন্ত তাঁর উত্তরসূরীরা সত্রের সাথে বোঝাবুঝিতে উপনীত হতে চেষ্টা করেন। গদাধর সিংহ পুনরায় সত্রের দমন আরম্ভ করেন। তাঁর পুত্র রুদ্র সিংহ ব্রাহ্মণ সত্রসমূহকে প্রাধান্য দিয়ে অ-ব্রাহ্মণ তথা আহোম রাজ্যের জন্য ভীতিস্বরূপ সত্রগুলিকে একফলীয়া করতে চান। এই নীতি কাজ না দেয়ায় তিনি সত্রের প্রভাব কমিয়ে আনতে শাক্ত ধর্মের প্রচারে সহায়তা করতে থাকেন। এর ফলে সংঘাত বৃদ্ধি পায়। শিবসিংহের রাজত্বে বর রাজা ফুলেশ্বরী কুঁওরী সত্রসমূহের উপরে অমানুষিক অত্যাচার চালান। শেষে এই সংঘাতের ফলে ১৮শ শতকে মোয়ামরীয়া বিদ্রোহের সূত্রপাত হয়।

সঠিক অনুচ্ছেদ শিরোনাম কোনটি?
titleA. তৃতীয় বিদ্রোহ
titleB. দ্বিতীয় বিদ্রোহ (১৭৮২)
titleC. সত্র-আহোমের সংঘাত
titleD. প্রথম বিদ্রোহ
উত্তর: titleC